સલમાન ખાન ઘણી વાર બૉલીવુડમાં લોકોને મદદ કરતો જોવા મળે છે અને હવે એને કારણે કપિલ શર્માને પણ ફાયદો થયો છે. સુનીલ ગ્રોવર સાથેના ઝઘડા બાદ સોની ટીવીએ ‘ધ કપિલ શર્મા શો’ને એક મહિનાનો સમય આપ્યો હતો. કપિલના શોની જગ્યાએ સલમાનનો શો ‘દસ કા દમ’ શરૂ થવાનો હતો, પરંતુ સલમાન પાસે સમય ન હોવાથી આ શો લંબાવવામાં આવ્યો છે અને એની જગ્યાએ કપિલને વધુ સમય મળી ગયો છે. સલમાન હાલમાં ‘ટાઇગર ઝિંદા હૈ’નું શૂટિંગ કરી રહ્યો છે અને તેની પાસે સમય ન હોવાથી ‘દસ કા દમ’ને હવે ૨૦૧૮ની જાન્યુઆરીમાં રજૂ કરવામાં આવશે. એથી ‘ધ કપિલ શર્મા શો’ને બે મહિનાની વધુ મુદત મળી ગઈ છે. સુનીલ સાથેની લડાઈ બાદ ‘ધ કપિલ શર્મા’ શોની પૉપ્યુલરિટી ખૂબ જ ઘટી ગઈ છે અને એના ટેલિવિઝન રેટિંગ પૉઇન્ટ પણ ખૂબ જ ઓછા થઈ ગયા છે.